Guillaume Beuzelin

Guillaume Beuzelin (født 14. april 1979 i Le Havre i Normandie i Frankrike) er en fransk profesjonell fotballspiller. Han har tidligere spilt for Le Havre AC, AS Beauvais Oise, Hibernian FC, Coventry City FC, Hamilton Academical FC og Olympiakos Nikosia.

 Klubbkarriere 
 Hibernian 
Beuzelin sluttet seg til Hibernian FC i 2004, etter at han hadde blitt fristilt av sin tidligere klubb, Le Havre AC. Han ble raskt en favoritt blant Hibs-supporterne, selv om han gikk glipp av en rekke kamper på grunn av langvarige skadeopphold. Beuzelin viste seg som en finslepen spillopplegger på midtbanen. Han var en del av det Hibernian-laget som vant den skotske ligacupen i 2007.

 Coventry City 
Beuzelin signerte for Coventry City etter at hans kontrakt med Hibs gikk ut på slutten av 2007–2008-sesongen. Han skrev under på en ettårskontrakt, der klubben hadde opsjon på ytterligere ett år. Selv om han hadde spilt 35 ligakamper i løpet av 2008–2009-sesongen, sa han nei til én sesong til med Coventry på begynnelsen av sesongen 2009-2010.Beuzelin set to leave , Eurosport, 22. juni 2009

 Hamilton Academical 
Etter at han forlot Coventry, startet Beuzelin å trene med Celtic, og spilte en vennskapskamp mot Cork City.McCourt magic gives Celtic victory, Celtic FC, 9. september 2009 Etter et prøvespillopphold med MK Dons startet Beuzelin å trene med Hamilton,Hamilton weigh up Beuzelin move BBC Sport, 28. september 2009 og han signerte for klubben den 29. september.Accies snap up Beuzelin , Skotsk Premier Leagues offisielle webside, 29. september 2009.

 Olympiakos Nikosia 
Da Beuzelin ble frigitt av Hamilton mot slutten av 2009, signerte han tidlig i januar 2010 for det kypriotiske laget Olympiakos Nikosia. Beuzelin ble imidlertid fristilt fra denne kontrakten på slutten av 2009–2010-sesongen.

Beuzelin begynte da å trene med SPL-klubben Kilmarnock, som ble ledet av Mixu Paatelainen, som tidligere hadde arbeidet med Beuzelin i Hibs. Kort tid etter avtalte Beuzelin en ettårskontrakt med Kilmarnock, men bestod ikke den medisinske undersøkelsen, og overgangen ble derfor ikke noe av.

 Referanser 

 Eksterne lenker 


Kategori:Franske fotballspillere
Kategori:Fotballspillere for Le Havre AC
Kategori:Fotballspillere for AS Beauvais Oise
Kategori:Fotballspillere for Hibernian FC
Kategori:Fotballspillere for Coventry City FC
Kategori:Fotballspillere for Hamilton Academical FC
Kategori:Fotballspillere for Olympiakos Nikosia
Kategori:Personer fra Le Havre